Ettevõte sai alguse  suurest huvist seebitegemise kunsti vastu. Praeguseks on loodud terve hulk nahale kasulikke ja silmale ilusaid külmprotsess meetodil valmistatud seepe. Seebi valmistamisel kasutatavad baasõlid on kookosrasv, palmirasv ja oliivõli. Loomsetest rasvadest kuulub baasrasva hulka searasv. Palmi- ja kookosrasv annavad seebile tugevuse ja puhastusvõime, oliivõli omab niisutavat toimet. Üllatav on näha päris šokolaadi sisaldavat seepi. Seni teadsin, et šokolaad võib ettevaatamatuse korral vaid määrida. Sauna pidavat  aga hästi sobima tugevalt kooriv meresoolaseep.